Številka: 900-70/2013-3

Datum: 29. 3. 2013

**Z A P I S N I K**

15. redne seje Sveta Četrtne skupnosti Rožnik MOL, ki je bila v sredo, 27. 3. 2013 ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tomaž Čučnik, Dušan Fatur, Borut Knez, Selma Halilović, Rastko Korošec, Daniel Kušer, Saša Novak, Tomaž Šemrov, Vesna Škerl, Živa Vidmar in Jožica Vrhunc.

ODSOTNI ČLANI SVETA: Tatjana Burnik, Gregor Ciglar, Anton Gunde in Ana Iskra.

OSTALI NAVZOČI: Tatjana Horvat, Slovensko društvo Hospic in Špela Šivavec, javna uslužbenka SLS, MU, MOL.

Na začetku seje je predsedujoča ugotovila, da je od 15 članov sveta prisotnih 11 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. **Predstavitev Hospic-a.**
2. **Potrditev zapisnika 14. redne seje Sveta Četrtne skupnosti Rožnik, MOL.**
3. **Pobude krajanov – do seje sveta prispele na ČS Rožnik.**
4. **Pripombe in pobude članov sveta Četrtne skupnosti Rožnik.**
5. **Razno.**

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**PREDSTAVITEV HOSPIC-A**

Predsedujoča je predala besedo gospe Tatjani Horvat iz Slovenskega društva Hospic, ki je izčrpno predstavila dejavnost društva.

Rastka Korošca je zanimalo, kakšne konkretne akcije pričakuje Slovensko društvo Hospic od Četrtne skupnosti Rožnik.

Tatjana Horvat je povedala, da bi Slovensko društvo Hospic želelo predstavili svojo dejavnost občanom, ki živijo na območju Četrtne skupnosti Rožnik.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji:

**Predlog SKLEPA št.: 1/15: Svet Četrtne skupnosti Rožnik, se je seznanil z dejavnostjo Slovenskega društva Hospic in podpira dejavnost. Za potrebe predavanja in predstavitve dejavnosti Slovenskega društva Hospic za krajane, daje v brezplačno uporabo sejno sobo.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 1/15 je bil sprejet.**

Predsedujoča se je zahvalila gostji za izčrpno predstavitev in prešla na naslednjo točko dnevnega reda.

**AD 2**

**PREGLED IN POTRDITEV ZAPISNIKA 15. REDNE SEJE SVETA ČETRTNE SKUPNOSTI ROŽNIK, MOL**

Predlog zapisnika 14. redne seje so člani sveta prejeli skupaj s sklicem na sejo.

Ker pripomb na zapisnik ni bilo, je predsedujoča dala na glasovanje naslednji;

**Predlog SKLEPA št. 2/15:**

**Svet Četrtne skupnosti Rožnik, Mestne občine Ljubljana, potrjuje zapisnik 14. redne seje Sveta Četrtne skupnosti Rožnik, MOL.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 2/15 je bil sprejet.**

**AD 3**

**POBUDE KRAJANOV, DO SEJE PRISPELE NA ČS ROŽNIK**

1. Skupaj z vabilom na sejo so člani sveta prejeli tudi pobudo gospoda Robežnika – Gostilna Žabar, glede preprečitve nedovoljenega parkiranja v trikotniku med Viško cesto, Poklukarjevo cesto in Pekarno Legiša.
2. Pobuda gospoda Saše Klančnika, glede zarisa prehoda za pešce na Poklukarjevi ulici.

Z navedeno problematiko se je seznanil svet ČS Rožnik že v prejšnjem mandatu. S strani Oddelka za gospodarske dejavnosti in promet so bile svetu v letu 2010 posredovane tri variante urejanja. Svet ČS Rožnik, je podprl varianto 1, ki naj bi bila izvedena še istega leta. V tej varianti postane cesta pred pekarno enosmerna, v smeri proti Žabarju, vrisani pa so vsi prehodi za pešce.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji:

**Predlog SKLEPA št. 3/15:**

**Svet Četrtne skupnosti Rožnik, Mestne občine Ljubljana, poziva Oddelek za gospodarske dejavnosti in promet, MU, MOL, da končno pristopi k ureditvi trikotnika med Pekarno Legiša, Viško cesto in Poklukarjevo cesto v skladu z varianto 1, ki je bila sprejeta že na 26. redni seji sveta ČS Rožnik, leta 2010.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 3/15 je bil sprejet.**

1. Umirjanje prometa na Cesti Dolomitskega odreda – pobuda Račič.

Po razpravi v kateri so sodelovali vsi prisotni člani sveta, je predsedujoča dala na glasovanje naslednji.

**Predlog SKLEPA št. 4/15:**

**Svet Četrtne skupnosti Rožnik se je seznanil z odgovorom OGDP, MU, MOL gospodu Račiču. Z odgovorom se ne strinja, kajti še vedno ni predviden začetek del rekonstrukcije Ceste Dolomitskega odreda.**

**MOL Ljubljana je dolžan prometno urediti izvoz od blokov na naslovu Viška cesta 69 po vseh vidikih in predpisih varnosti.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 4/15 je bil sprejet.**

**AD 4.**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MOL**

Predsedujoča je povedala, da je ob zapisniku prejšnje seje, podala temeljito poročilo o posledicah ki jih je prinesla nova prometna ureditev in uvedba parkomatov, kar se je še posebej odrazilo ob sneženju.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji:

**Predlog SKLEPA št. 5/15:**

**Svet Četrtne skupnosti Rožnik, zahteva javni odgovor na vsa vprašanja v zvezi s prometno ureditvijo v Rožni dolini.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 5/15 je bil sprejet.**

Gospod Fatur je prisotne seznanil, da je posledica vseh prizadevanj, da Vrhovci ne bodo nikoli več poplavljeni. Poplave okoli Bonifacije so bile posledica prelivanja Malega grabna. Sedaj pa je potrebno vse aktivnosti usmeriti k urejanju težav, ki jih je povzročilo sneženje, ki je letos prešlo v Ljubljani na nivo naravne nesreče. Največ težav je nastalo zaradi prisvajanja tistih površin, ki so bile prvotno namenjene odlaganju snega.

Gospod Korošec je predlagal, da pripravimo listo idej in zamisli, kako bi lahko reševali problematiko, saj bi na osnovi tega lahko dali celovite predloge. Enostavno je namreč kritizirati, treba je predlagati konkretne rešitve.

Predsedujoča je povedala, da mora MOL pristopiti k javni razpravi glede težav, ji jih povzroča preobilica snega. Pod Rožnikom so novi pločniki in kolesarske steze, ki jih nihče ne pluži. Pri Tivoliju imamo situacijo, da z ene strani cvetlična korita zapluži cestni plug, z druge pa parkovni tivolski. Kupi snega med koriti pa postanejo neprebojen zid za pešce, zlasti za osebe z vozički.

Po razpravi, v kateri so sodelovali vsi navzoči člani sveta, je dala na glasovanje naslednji:

**Predlog SKLEPA št. 6/15:**

**Svet Četrtne skupnosti Rožnik, predlaga Mestni občini Ljubljana, da pristopi k javni razpravi glede snežne ujme enako, kot pri vodni ujmi. Problematiko s snegom je treba reševati celostno, tj. od čiščenja pločnikov, kolesarskih stez, pluženja enosmernih in dvosmernih ulic itd. do problema prisvajanja tistih površin, ki so bile namenjene odlaganju.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 6/15 je bil sprejet.**

Člani sveta so se seznanili z dopisom številka 354-1054/2012-16, ki ga je OGDP, MU, MOL poslal Službi za lokalno samoupravo, MU, MOL in se nanaša na urejanje zelenih površin v lasti Mestne občine Ljubljana.

Predsedujoča je povedala tudi, kakšni so problemi okoli vzdrževanja določenih spomenikov oziroma okolice spomenikov. Gre pa predvsem za zelenje, ki ponekod popolnoma nekontrolirano prerašča spomenik.

Po razpravi, v kateri so sodelovali vsi prisotni člani sveta, je dala na glasovanje naslednji:

**Predlog SKLEPA št. 7/15:**

**Svet Četrtne skupnosti Rožnik zahteva, da Mestna občina Ljubljana začne vzdrževati okolico spomenika pri OŠ Vrhovci (parcela številka 323/22 K.O. Šujica) in okolico spomenika na križišču Nahlikove in Gregorinove ulice (parcela številka 608/2 K.O. Vič), obe zemljišči sta v lasti Mestne občine Ljubljana.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep 7/15 je bil sprejet.**

Gospod Dušan Fatur je prisotne seznanil tudi s Šolo zdravja, ki začenja z vadbo tudi na območju naše Četrtne skupnosti, vadba bo potekala na šolskem dvorišču OŠ Vrhovci. Publikacijo Šole zdravja si je mogoče prebrati v tajništvu četrtne skupnosti.

**AD 5**

**RAZNO**

Pri tej točki dnevnega reda ni bilo razprave. Predsedujoča je ob 19,30. uri zaključila sejo.

Zapisala:

Špela Šivavec

Živa Vidmar,

podpredsednica sveta

Četrtna skupnost Rožnik

Mestna občina Ljubljana